**П Р О Т О К О Л**

**от заседание на членовете на работна група**

Днес, **25.04.2023 г. от 14:00 ч.** вИА „НФЦ“, ет. 8 се проведе заседание на членовете на работната група, назначена със Заповед на Министъра на културата № РД 09-251/21.03.2023 г. във връзка с разработване на предложения за оперативни промени в ППЗФИ, в състав:

**Председател на работната група:**

Петър Тодоров – Изпълнителен директор на ИА „НФЦ“

**Членове:**

1. Виктор Божинов – Сдружение „Филмаутор“;
2. Владимир Петров – Асоциация на българските киносалони;
3. Галина Тонева – Асоциация на филмовите продуценти;
4. Георги Иванов – Българска асоциация на филмовите, телевизионни и радио сценаристи;
5. Георги Чолаков – Обсерватория по икономика на културата;
6. Евтим Милошев – Асоциация на филмовите и телевизионни продуценти;
7. Жана Караиванова – Фондация „Българска филмова комисия“;
8. Иван Тонев – Асоциация на българските оператори;
9. Кристина Камбитова – Гилдия на българските продуценти;
10. Лъчезар Велинов – Асоциация на българските анимационни продуценти;
11. Николай Мутафчиев – Сдружение на филмовите и телевизионните режисьори, чрез Илия Костов – председател на сдружението;
12. Павел Г. Веснаков – Българска асоциация на кинорежисьорите;
13. Проф. Любомир Халачев – Асоциация на българските филмови продуценти и Асоциация „Академика 21“;
14. Николай Тодоров – Съюз на българските филмови дейци[[1]](#footnote-1);
15. Христо Христов - Асоциация на българските филмови продуценти;
16. Павел Павлов – Съюз на артистите в България[[2]](#footnote-2).

**Координатор:**

Георги Владимиров – главен експерт, Министерство на културата

**На заседанието на работната група се обсъдиха следните предложения и се взеха следните решения:**

1. Обсъждане на метод „Камбаната“ при оценка на проектите, кандидатстващи за финансиране с цел елиминиране на първата драстично най-ниска оценка и постигане на по-голяма обективност в класирането. Уточнено е, че на формулата могат да бъдат зададени различни граници.

От страна на Галина Тонева е направено предложение за въвеждане на пичинг (защита, представяне на проекта) – след постигане на определена минимална оценка.

В рамките на обсъжданията се изразиха мнения за въвеждане на етични сесии в работата на художествените комисии.

**Решение по т. 1:** Методът „Камбаната“ да бъде представен подробно на следваща среща на работната група.

1. Промени в Тарифа за таксите, събирани по ЗФИ по предложение на Петър Тодоров, което е изпратено до всички членове на работната група.

**Решение по т. 2**: Приема се предложението таксата да е пропорционална на дължината на филма.

Следващото заседание на работната група е насрочено за 27.04.2023 г. от 14:00 часа.

1. На мястото на проф. Михаил Мелтев, съгласно Заповед на Министъра на културата № РД09-274/28.03.2023 г. [↑](#footnote-ref-1)
2. Съгласно Заповед на Министъра на културата № РД09-274/28.03.2023 г. [↑](#footnote-ref-2)